গাজার ইতিহাস
গাজার ইতিহাস ৪০০০ বছরের জানা যায়। বিভিন্ন রাজবংশ, সাম্রাজ্য ও মানুষের দ্বারা গাজা শাসিত হয়েছে, ধ্বংস হয়েছে, আবার জনবহুল হয়েছে। মূলত একটি কনানীয় উপনিবেশ, ফিলিস্তিনীদের দখলে আসা, এবং একটি প্রধান শহর হওয়ার আগে এটা প্রায় ৩৫০ বছর ধরে প্রাচীন মিশরীদের নিয়ন্ত্রণে ছিল। গাজার প্রায় খৃষ্টপূর্ব ১০০০ সালে ইস্রায়েলীদের দখলে আসে, কিন্তু প্রায় খৃষ্টপূর্ব ৭৩০ সালে আসিরী সাম্রাজ্যের অংশ হয়ে পরে। খৃষ্টপূর্ব ৩২৩ সালে মহান আলেকজান্ডার এই শহর ঘেরাও ও দখল করে। অধিকাংশ অধিবাসীই হামলার সময় নিহত হন, এবং এই শহর, নিকটবর্তী বেদুইনরা দ্বারা পুনর্বাসিত হয় ও হেলেনীয় শিক্ষা ও দর্শনের একটি কেন্দ্রে পরিণত হয়। খৃষ্টপূর্ব ৯৬ সালে হাসমনীদের দখলে আসার আগে এটি দুই গ্রিকের উত্তরাধিকারী, সিরিয়ার সেলুসী ও তলেমী মিশরের মধ্যে বারংবার হাতবদল হতে থাকে। গাজা রোমান সেনাপতি নিয়াস পম্পেয়াস ম্যাগনাস দ্বারা পুনর্নির্মিত হয় এবং ৩০ বছর পরে মহান হিরোদকে (যিহূদিয়ার রাজা) প্রদান করা হয়। রোমান সময়ের সময়ে গাজা বিভিন্ন সম্রাট থেকে অনুদান পেতে থাকে এবং তার সমৃদ্ধি বজায় রাখে।  গ্রীক, রোমান, ইহুদি, মিসরীয়, পারসি ও নবতাঈের ৫০০ জন সদস্যের একটি বৈচিত্র্যময় রাষ্ট্রীয় পরিষদ এই শহরকে নিয়ন্ত্রণ করত। শহরে খ্রিস্ট ধর্মে রূপান্তর শুরু ও সম্পন্ন হয় সেন্ট পরফায়রিয়াসের অধিনে, যিনি ৩৯৬ ও ৪২০ খ্রিষ্টাব্দের মধ্যে ৮ টি পৌত্তলিক মন্দির ধ্বংস করেন। ৬৩৭ খ্রিষ্টাব্দে, গাজা, মুসলিম সেনাপতি আমর ইবনুল আস দখল করেন, এবং অধিকাংশ গাজাবাসী গোড়ার মুসলমান শাসনকালে ইসলাম গ্রহণ করে। এরপর শহরের সমৃদ্ধি ও পতন সময়কাল মাধ্যমে চলতে থাকে। ১১০০ খ্রিষ্টাব্দে ক্রুসেডাররা, ফাতেমীদের কাছ থেকে নিয়ন্ত্রণ ছিনিয়ে নেয়, কিন্তু সলাহউদ্দিন আইয়ুবী তাদের বিতাড়িত করেন। ১৩ শতাব্দীর শেষের দিকে গাজা মামলুকদের হাতে থাকে, এবং সিনাই উপদ্বীপ থেকে কায়েসরা পর্যন্ত একটি বিশাল প্রদেশের রাজধানীতে পরিণত হয়। ১৬শ শতকে, ওসমানী নিযুক্ত, রেজোয়ান রাজবংশের অধিনে এটি সোনালী যুগের সাক্ষী হয়। গাজা ১৯০৩ এবং ১৯১৪ সালে ধ্বংসাত্মক ভূমিকম্প সম্মুখীন হয়। ১৯১৭ সালে প্রথম বিশ্বযুদ্ধের সময় ব্রিটিশ বাহিনী শহর দখল করে (গাজার তৃতীয় যুদ্ধে)। ২০শ শতাব্দীর প্রথমার্ধে, কর্তৃত্বপ্রাপ্ত শক্তির অধীন ফিলিস্তিন শাসনাধীনে গাজা উল্লেখযোগ্যভাবে বৃদ্ধি পায়। ১৯৪৮ -এর আরব-ইসরাইলি যুদ্ধের সময় ফিলিস্তিনিদের দেশত্যাগের ফলে শহরের জনসংখ্যা  ফুলে ফেঁপে ওঠে। ১৯৬৭র ছয় দিনের যুদ্ধে  ইসরাইলদের দ্বারা দখল করার আগে পর্যন্ত গাজা মিশরের শাসনাধীনে ছিল। গাজায় প্রথম ইন্তিফাদার সময় রাজনৈতিক প্রতিরোধের একটি কেন্দ্র বিন্দু হয়ে ওঠে, এবং ১৯৯৩ সালের অসলো চুক্তির অধীনে, এটি নতুন গঠিত ফিলিস্তিনি কর্তৃপক্ষের সরাসরি নিয়ন্ত্রণে থাকার জন্য নির্ধারিত হয়। ২০০৫ সালে ইসরাইল একতরফাভাবে গাজা থেকে প্রত্যাহার করে নেয়। ২০০৭এ,  হামাস, উভয় ফিলিস্তিনের নির্বাচনে বিজয়ী হিসেবে এবং শহরে প্রতিদ্বন্দ্বী ফাতাহ সঙ্গে বিরোধপূর্ণ যুদ্ধে জিতে এবং তারপর থেকেই একমাত্র শাসক কর্তৃপক্ষ হয়ে পরে। ইস্রায়েল পরবর্তীকালে ভূখণ্ড অবরোধ করে এবং ২০০৮-২০০৯, ২০১২ এবং ২০১৪ সালে এটির বিরুদ্ধে নিপীড়নের শুরু করে, কথিত রকেট হামলার একটি প্রতিক্রিয়া হিসেবে।